దీపావళి సంతోషంగా సాగాలంటే.. ఈ జాగ్రత్తలు తప్పనిసరి WATCH LIVE TV
టాలీవుడ్ సెక్స్ రాకెట్ జాబితాలో ఇద్దరు టాప్ హీరోయిన్లు; అనసూయ ఛీకొట్టింది..
చికాగో టాలీవుడ్ సెక్స్ ట్రాఫికింగ్ కేసులో దక్షిణాదికి చెందిన ఇద్దరు ప్రముఖ హీరోయిన్లు సహా పలువురికి ప్రమేయం ఉందని సమాచారం.
Samayam Telugu | Updated:
Jun 17, 2018, 07:06PM IST
చికాగో టాలీవుడ్ సెక్స్ ట్రాఫికింగ్ కేసులో దక్షిణాదికి చెందిన ఇద్దరు ప్రముఖ హీరోయిన్లు సహా పలువురికి ప్రమేయం ఉందని తెలుస్తోంది. కిషన్ మోదుగుపుడి అలియాస్ శ్రీరాజ్ చెన్నుపాటి ఆయన భార్య చంద్రకళను అరెస్ట్ చేసిన పోలీసులు లోతుగా విచారణ చేపడుతున్నారు. ప్రొడక్షన్ మేనేజర్‌గా, సహనిర్మాతగా గతంలో పనిచేసిన కిషన్ తనకున్న పరిచయాలతో ఈవెంట్ల పేరిట సినీ తారలను అమెరికా రప్పించేవాడు. ఏడాది కాలంలో వీరు వర్దమాన తారల కోసం 76 విమాన టికెట్లు బుక్ చేశారంటే.. సెక్స్ దందా ఎలా సాగిందో అర్థం చేసుకోవచ్చు.
వీరి బారిన పడిన తారల్లో ఐదుగురి పేర్లను ఫిర్యాదులో నమోదు చేశారని.. బెంగళూరు, చెన్నై నగరాలకు చెందిన ఇద్దరు ప్రముఖ నటీమణుల పేర్లు కూడా ఇందులో ఉన్నాయని టాలీవుడ్ వర్గాల సమాచారం.
2016లో అమెరికాలోని తెలుగు సంఘం సమావేశాలకు ఈ ఇద్దరు నటీమణులు హాజరయ్యారు. ఈ కార్యక్రమంలో పాల్గొనేందుకు సహకరించిన శ్రీరాజ్‌కు ఆ ఇద్దరిలో ఒక నటి థ్యాంక్స్ కూడా చెప్పారని తెలుస్తోంది. ఈ సెక్స్ రాకెట్ బాగోతం బయటకి రావడంతో జూన్ 24 సమావేశం కావాలని ‘మా’ పెద్దలు నిర్ణయించారు.
అనసూయ, సంపూర్ణేష్ బాబులు 2016లో శ్రీరాజ్ చెన్నుపాటిని విమర్శించారు. తెలుగు సంఘాల సమావేశం కోసం ఆహ్వానించే వేళ తమతో తప్పుగా ప్రవర్తించాడని వారు చెప్పారు. ‘నేను చాలా కాలంగా అమెరికా వెళ్లలేదు. 2014లో దేవీశ్రీ ప్రసాద్‌తో కలిసి అమెరికా వెళ్లాను. 2016లో శ్రీరాజ్ నన్ను ఫోన్లో సంప్రదించాడు. సమావేశాలకు హాజరు కావాలని కోరాడు. ఆయన మాట్లాడిన విధానం నచ్చక ఇబ్బందిపడ్డాను. ‘కమిట్‌మెంట్’ ఇస్తారా అని అడిగాడు. దాంతో ఆ ఈవెంట్‌కు హాజరుకానని చెప్పాను. నేను రావడం లేదని చెప్పినా.. నా ఫొటోను పోస్టర్లో వేశారు. నేను ఆ ఈవెంట్‌కు వెళ్లడం లేదని ట్వీట్ చేశా’నని అనసూయ టైమ్స్ ఆఫ్ ఇండియాకు చెప్పింది.
టాలీవుడ్‌లో కాస్టింగ్ కౌచ్‌కు వ్యతిరేకంగా పోరాటం ప్రారంభించి వార్తల్లోకి ఎక్కిన శ్రీరెడ్డి కూడా ఈ సెక్స్ రాకెట్ విషయమై స్పందించింది. ఎన్నారై జంట తనను కూడా కలిశారని చెప్పింది. ఆర్టిస్టులకు అవకాశాలు రానప్పుడు వారికి అమెరికా నుంచి ఇలా వ్యభిచారం వల విసరడం సహజమే. ఇలా చేసినందుకు నటీమణుల పాపులారిటీని బట్టి డాలర్లలో చెల్లిస్తారని శ్రీరెడ్డి చెప్పింది.